
Par komercdarbības atbalsta nosacījumu piemērošanu 
darbībām militārajā jomā, tostarp divejāda pielietojuma preču un tehnoloģiju jomā 
 
Atbalsts LESD 346.panta 1.daļas (b) apakšpunktā minētajiem mērķiem
Pasākumiem, kas saistīti tikai ar drošības un aizsardzības mērķi, komercdarbības atbalsta regulējuma nosacījumus nav jāpiemēro, ja publiskā finansējuma piešķiršana (jebkādā formā) saimnieciskās darbības veicējiem ir paredzēta to īstenotajām darbībām vienīgi militārajā jomā atbilstoši Līguma par Eiropas Savienības darbību (turpmāk – LESD) 346.panta 1.daļas (b) apakšpunktā noteiktajam. 
LESD 346.panta 1.daļas (b) apakšpunkts paredz, ka “dalībvalstis var veikt pasākumus, ko uzskata par vajadzīgiem, lai aizsargātu savas būtiskās drošības intereses, kas saistītas ar ieroču, munīcijas un militārā aprīkojuma ražošanu vai tirdzniecību; šādi pasākumi iekšējā tirgū nedrīkst nelabvēlīgi ietekmēt tādu ražojumu konkurenci, kuri nav tieši paredzēti militāriem nolūkiem”. Attiecīgi, lai konstatētu, ka projektam militārā jomā nav jāpiemēro komercdarbības atbalsta regulējums, ir jāizpildās diviem priekšnoteikumiem, proti, 
1) pasākums skar būtiskas valsts drošības intereses un 
2) pasākums saistīts ar ieroču, munīcijas un militārā aprīkojuma ražošanu vai tirdzniecību. 
Eiropas Komisijas lēmumu praksē, proti, Eiropas Komisijas 2017.gada 20.novembra lēmumā lietā par valsts atbalstu SA.34308, ko īstenojusi Grieķijas Republika par labu Hellenic Defence Systems S.A.[footnoteRef:1] ir minēts, kādos gadījumos iespējams secināt, ka subjekts īsteno saimniecisko darbību tikai militārā jomā, t.i., atsaucoties uz 1958.gada Padomes lēmumu, kas ietver produktu sarakstu[footnoteRef:2] (turpmāk - Eiropas Savienības Kopējais militāro preču saraksts), uz kuriem attiecināms Līguma par ES darbību 346.panta 1.daļas (b) apakšpunkts (skat., piemēram, lēmuma  SA.34308 62.punktu). Tajā ietilpst, t.sk.:  [1:  Pieejams: https://eur-lex.europa.eu/legal-content/LV/TXT/?uri=CELEX:32018D0563 ]  [2:  Publiski pieejams šeit: https://data.consilium.europa.eu/doc/document/ST-14538-2008-REV-4/lv/pdf ] 

· Pārnēsājami un automātiski šaujamieroči; 
· Artilērijas ieroči un dūmus, gāzi un liesmas izplatoši ieroči; 
· Munīcija augstāk minētajiem ieročiem; 
· Bumbas, torpēdas, raķetes un vadāmās raķetes; 
· Militārais apšaudes koriģēšanas ekipējums; 
· Tanki un speciālie kaujas transportlīdzekļi; 
· Toksiskas vai radioaktīvas vielas; 
· Pulveri, sprāgstvielas un šķidri vai cieti propelenti;
· Karakuģi un to īpašais ekipējums; 
· Gaisa kuģi un ekipējums militāram lietojumam; 
· Militārs elektronisks ekipējums (arī kiberdrošības risinājumi (ja ekskluzīvi saistīti tieši ar aizsardzības jomu)); Īpaši militāram lietojumam izstrādātas kameras;
· Cita veida ekipējums; 
· u.c. 
Eiropas Komisija ir atkārtoti apstiprinājusi, ka arī tādi militāra rakstura produkti, kas iekļauti citos oficiālos dokumentos, piemēram, Eiropas Savienības Kopējā militāro preču sarakstā, kas pieņemts Padomē 2025.gada 24.februārī (ekipējums, uz kuru attiecas Padomes Kopējā nostāja 2008/944/KĀDP, ar ko izveido kopīgus noteikumus, kas reglamentē militāru tehnoloģiju un ekipējuma eksporta kontroli)[footnoteRef:3], var tikt aptverti ar LESD 346.panta atbrīvojumu tiktāl, ciktāl šādus ražojumus var pamatoti uzskatīt par atbilstošiem kādai no 1958.gada sarakstā iekļautajām produktu kategorijām. [3:  Pieejams: https://eur-lex.europa.eu/legal-content/LV/TXT/?uri=CELEX:52025XG01499 ] 

Attiecīgi, ja atbalsts tiek sniegts militārās jomas produktu ražošanai un tie atbilst Eiropas Savienības Kopējam militāro preču sarakstam, kā arī vienlaikus atbilst būtiskām Latvijas valsts drošības interesēm, tādā gadījumā publisko līdzekļu piešķiršana nav kvalificējama kā komercdarbības atbalsts. 
LESD 346.panta 1.daļas (b) apakšpunkta izņēmumu nevar piemērot militārās infrastruktūras būvniecībai un uzturēšanai, jo minētais izņēmums ir piemērojams tikai gadījumos, kad atbalstu piešķir Eiropas Savienības Kopējā militāro preču sarakstā minēto preču ražošanai. Komercdarbības atbalstu gan šādos gadījumos būtu iespējams izslēgt, pamatojot atbalsta piešķiršanu valsts varas īstenošanai[footnoteRef:4]. [4:  Eiropas Komisijas sniegtais skaidrojums 2026.gada 14.aprīļa sanāksmē ar ES dalībvalstīm par valsts atbalsta nosacījumiem aizsardzības nozarē] 

 Vienlaikus projekta īstenošanas laikā, kā arī visā ieguldījumu amortizācijas periodā (atbilstoši normatīvajiem aktiem grāmatvedības jomā), ir jānodrošina, ka tiek ievērots sākotnējais mērķis – joprojām atbalsts tiek izmantots saimnieciskai darbībai militārā jomā, kā minēts augstāk, un netiek izmantots darbībām, kurām sniegtais atbalsts būtu kvalificējams kā komercdarbības atbalsts.

Atbalsts divējāda pielietojuma mērķiem
Ar divejāda pielietojuma precēm saprot preces, arī programmatūru un tehnoloģijas, kuras var izmantot gan civiliem, gan militāriem mērķiem un pie kurām pieder preces, ko var izmantot kodolieroču, ķīmisko vai bioloģisko ieroču vai to piegādes līdzekļu izstrādē, projektēšanā, ražošanā vai lietošanā, tostarp visas preces, ko var izmantot gan ar sprādzienierīcēm nesaistītiem mērķiem, gan kodolieroču vai citu kodolsprādzienierīču ražošanā[footnoteRef:5].  [5:  Skat. Eiropas Parlamenta un Padomes Regulas (ES) 2021/821 (2021. gada 20. maijs), ar ko izveido Savienības režīmu divējāda lietojuma preču eksporta, starpniecības, tehniskās palīdzības, tranzīta un pārvadājumu kontrolei 2. panta 1. punktu ] 

Ja publisko finansējumu paredzēts piešķirt divejāda lietojuma preču un tehnoloģiju jomā, tas būtu vērtējams kā saimniecisks projekts, kuram, piešķirot publisko finansējumu, būtu jāpiemēro komercdarbības atbalsta regulējums.
Gadījumā, ja atbalsta pasākuma ietvaros ir plānots atbalstu sniegt gan darbībām militārajā jomā, gan atbalstīt aktivitātes divejāda lietojuma preču un tehnoloģiju jomā, attiecībā uz publisko līdzekļu piešķīrumu atbalstam darbībām militārajā jomā (skat. iepriekšējā sadaļā) komercdarbības atbalsta nosacījumus neattiecina, ja ar uzskaites nodalīšanu ir iespējams nodrošināt to, ka aktivitātes divejāda lietojuma preču un tehnoloģiju jomā negūst labumu no publiskajiem līdzekļiem, kas piešķirti darbībām militārajā jomā.[footnoteRef:6] 	 [6:  Skat., piemēram, 2017. gada 20. novembra Eiropas Komisijas lēmuma par valsts atbalstu SA.34308 (2013/C) 
(ex 2013/NN), ko īstenojusi Grieķijas Republika par labu Hellenic Defence Systems S.A. (EAS – Ellinika Amyntika Systimata) 68.punktu 
 ] 

	Izstrādājot atbalsta pasākumus, to autoram ir nepieciešams skaidri definēt atbalstāmo aktivitāšu būtību, proti, vai ir paredzēts sniegt atbalstu no publiskiem resursiem tikai tādām aktivitātēm, kas saistītas vienīgi ar darbībām militārajā jomā vai arī atbalsts no publiskiem resursiem iespējams divejāda lietojuma preču un tehnoloģiju jomā, attiecīgi lemjot par atbilstoša komercdarbības atbalsta regulējuma piemērošanu. 
 
Atbalsts valsts varas īstenošanai
Ja publiskās institūcijas darbojas, “īstenojot valsts varu”[footnoteRef:7], nodrošinot valsts drošības intereses, publiskā finansējuma piešķiršana (jebkādā formā) tām nav paredzēta saimnieciskai darbībai un tādējādi nekvalificējas kā komercdarbības atbalsts. Šādam atbalstam nav jāpiemēro komercdarbības atbalsta regulējuma nosacījumi.  [7:  Skat. Komisijas paziņojuma par Līguma ar Eiropas Savienības darbību 107. panta 1. punktā minēto valsts atbalsta jēdzienu (2016/C 262/01) 17.punktu, 203.punktu. https://eur-lex.europa.eu/legal-content/LV/TXT/?uri=CELEX:52016XC0719%2805%29 ] 

Attiecīgās institūcijas ir, piemēram, armija (Nacionālie bruņotie spēki) un Zemessardze.

 
   

